Makówki
Ni ma u mie w doma Godów bez makówek. I to niy, że ino tako jedna mało faska. U nos tego idzie tela, że chneda niy styknie misek, gorczków i inkszych. A skisz tego, że zaroz bydymy sie za nich brać, dzielymy sie tukyj z Wami naszom recepturom.
Co potrzeja na jedno wielko miska?
- 25 dag zemlonego maku
- jedna sztrucla
- liter mlyka
- 2 łyżki miodu
- 2 łyżki łomasty
- mandle, rozinki, łorzechy abo kokos
Toż bierymy sie do roboty:
- Sztrucla pokroć na szlajski i wrazić jedna wele drugij w pojszczodku miski.
- Warzić mlyko tak długo, aż bydzie dźwigać sie na wiyrch, ale niy wykipi.
- Wsuć do mlyka zmlety mak i cołki czas miyszać, coby sie niy chycił. Dalij do tego wciepać masło i miód i dalij miyszć. Mak musi zmiynknyć.
- Na sztrucla dać troszka łorzechów i rozinek i zaloć to tym uwarzonym mlykiym.
- Zaś ułożyć sztok ze sztrucli, posuć łorzechami i rozinkami i zaloć mlykiym. a tak to długo ukłodać aż bydzie koniec miski.
- Trzeja pamiyntać jeszcze, że makówki muszom być dobrze namoczone (mi taki szmakujom). Jo jeszcze wrażuja łyżka i robia w pojszczodku miski dziura, coby mlyko wszyndy sie dostało i sztrucla sie dobrze namoczyła.
- Na wiyrch to wszysko trzeja posuć kokosym i udekorować mandlami abo łorzechami.
Tak robiła makówki moja babka robi moja mama a teroz robia je jo i mój chop a to skuli tego, że mie łone nojbarzij szmakujom i dobrze się po nich spi. Z takom miskom som my do wieczora gotowi. Trzeja ino wiedzieć że mak je ciyżki i spożywany w wiynkszych ilościach może przyniyść niyspokojno noc.
U Wos tyż tak sie robi makówki? Mocie je radzi? Pyrsk!
pol_Latn szl_Latn szl_Latn luo_Latn szl_Latn szl_Latn pol_Latn pol_Latn zul_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn